
Τροποποίηση των διατάξεων του π.δ.7/2017 
«Αναδιάταξη-αναδιοργάνωση, σύσταση και λει¬ 
τουργία περιφερειακών υπηρεσιών Ελληνικής 
Αστυνομίας» (Α' 14), του π.δ.178/2014 «Οργάνω¬ 
ση Υπηρεσιών Ελληνικής Αστυνομίας» (Α' 281), 
καθώς και του π.δ.14/2001 «Οργάνωση Υπηρε¬ 
σιών Ελληνικής Αστυνομίας» (Α' 12). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 1 του ν. 4249/2014 
«Αναδιοργάνωση της Ελληνικής Αστυνομίας, του Πυρο¬ 
σβεστικού Σώματος και της Γενικής Γραμματείας Πολι¬ 
τικής Προστασίας, αναβάθμιση Υπηρεσιών του Υπουρ¬ 
γείου Δημόσιας Τάξης και Προστασίας του Πολίτη και 
ρύθμιση λοιπών θεμάτων αρμοδιότητας Υπουργείου 
Δημόσιας Τάξης και Προστασίας του Πολίτη και άλλες 
διατάξεις» (Α' 73), καθώς και των άρθρων 15 παρ. 7 και 
30 παρ. 5 του ως άνω νόμου, όπως αντικαταστάθηκαν 
με το άρθρο 231 του ν. 4281/2014 (Α' 160). 

2. Τις διατάξειςτου άρθρου 231 του ν. 4281/2014 «Μέ¬ 
τρα στήριξης και ανάπτυξης της ελληνικής οικονομίας, 
οργανωτικά θέματα Υπουργείου Οικονομικών και άλλες 
διατάξεις» (Α' 160). 

3. Τις διατάξειςτου άρθρου 11 παρ. 1 περιπτ. α', β' και 
στ * 1 2 3 4 5 6 7 του ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως το άρθρο αυτό αντικαταστάθηκε 
με το άρθρο 1 παρ. 1 του ν. 1590/1986 (Α' 49). 

4. Τις διατάξειςτου άρθρου 28 παρ. 1 του ν. 2800/2000 
«Αναδιάρθρωση Υπηρεσιών Υπουργείου ΔημόσιαςΤά- 
ξης, σύσταση Αρχηγείου Ελληνικής Αστυνομίας και άλλες 
διατάξεις» (Α' 41). 

5. Τις διατάξειςτου άρθρου 90 του κώδικα νομοθεσί¬ 
ας για την Κυβέρνηση και τα κυβερνητικά όργανα, που 
κωδικοποιήθηκε με το άρθρο πρώτο του π.δ. 63/2005 
(Α' 98). 

6. Τις διατάξεις του π.δ. 86/2018 «Ανασύσταση του 
Υπουργείου ΔημόσιαςΤάξης και Προστασίαςτου Πολί¬ 
τη και μετονομασίατου σε Υπουργείο Προστασίαςτου 
Πολίτη » (Α' 159). 

7. Τις διατάξεις του π.δ. 88/2018 «Διορισμός Υπουργών, 
Αναπληρωτών Υπουργών και Υφυπουργών.» (Α' 160). 


8. Τις διατάξεις της υπ' αριθμ. Υ29 από 08-10-2015 
απόφασης του Πρωθυπουργού «Ανάθεση αρμοδιοτή¬ 
των στον Αναπληρωτή Υπουργό Οικονομικών Γεώργιο 
Χουλιαράκη» (Β' 2168). 

9. Την υπ' αριθμ. 8000/1/2018/27-δ’ από 26-06-2018 
εισήγηση του Προϊσταμένου της Γενικής Διεύθυνσης 
Οικονομικών και Επιτελικού Σχεδιασμού. 

10. Το γεγονός ότι από τις διατάξεις του παρόντος 
διατάγματος προκαλείται δαπάνη σε βάρος του κρατικού 
προϋπολογισμού ύψους 44.500,00 ευρώ, περίπου, για το 
έτος 2018,5.500,00 ευρώ, περίπου, για το έτος 2019 και 
για καθένα από τα επόμενα έτη. Οι εν λόγω δαπάνες του 
έτους 2018 και καθενός από τα επόμενα έτη θα αντιμε¬ 
τωπιστούν από τις πιστώσεις του Π/Υ εξόδων του Ε.Φ. 
07-410 «Ελληνική Αστυνομία» που θα εγγράφονται κατ’ 
έτος για το σκοπό αυτό και εντός των προβλεπόμενων 
ορίων δαπανών στο πλαίσιο υλοποίησης του ψηφισθέ- 
ντος κάθε φορά Μεσοπρόθεσμου Πλαισίου Δημοσιο¬ 
νομικής Στρατηγικής σε βάρος των Κ.Α.Ε.: 0861, 1111, 
1321,1421,1691,1711,1713,1723,1725,1921, 1924. 

11. Τις υπ' αριθμ. 146/2018 και 201 /2018 γνωμοδο¬ 
τήσεις του Συμβουλίου της Επικράτειας ύστερα από 
πρόταση της Υπουργού Προστασίαςτου Πολίτη και του 
Αναπληρωτή Υπουργού Οικονομικών, αποφασίζουμε: 

Άρθρο 1 

Τροποποίηση διατάξεων 
π.δ. 7/2017 (Α' 14) 

1. Οι περιπτώσεις ιθ’ και κ’ της παραγράφου 1 του 
άρθρου 20 του π.δ. 7/2017 (Α' 14), αντικαθίστανται και 
προστίθεται περίπτωση κα', ως εξής: 

«ιθ. Αστυνομικό Τμήμα Δάφνης - Υμηττού, κ. Τμήμα 
Τουριστικής Αστυνομίας Αθηνών και κα. Υποδιεύθυνση 
Περιπολιών.» 

2. Η παράγραφος 2 του άρθρου 20 του π.δ. 7/2017 
(Α' 14) αντικαθίσταται ως εξής: 

«2. Έδρα των Υπηρεσιών της προηγούμενης παραγρά¬ 
φου ορίζεται, αντίστοιχα, ο ομώνυμος δήμος, πλην των 
περιπτώσεων α’ έως και Γ και των περιπτώσεων κ' και 
κα', των οποίων ως έδρα ορίζεται ο δήμος Αθηναίων.» 

3. Μετά το άρθρο 24 του π.δ. 7/2017 (Α' 14) προστί¬ 
θεται άρθρο 24Α, ως εξής: 

«Άρθρο 24Α 

Διάρθρωση - Αρμοδιότητες Υποδιεύθυνσης Περιπο¬ 
λιών 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΊ 98/03.12.2018 


1. Η Υποδιεύθυνση Περιπολιών στελεχώνεται από 
αστυνομικό προσωπικό και ειδικούς φρουρούς και 
διαρθρώνεται στα ακόλουθα Τμήματα και Γραφεία: 

α. Τμήμα Πεζών Περιπολιών, 

β. Τμήμα Εποχούμενων Περιπολιών και 

γ. Γραφείο Διοικητικής Υποστήριξης. 

2. Το Τμήμα Πεζών Περιπολιών είναι αρμόδιο για τη 
διενέργεια πεζών περιπολιών στην περιοχή δικαιοδο¬ 
σίας της Διεύθυνσης Αστυνομίας Αθηνών και ιδίως στο 
ιστορικό - εμπορικό κέντρο των Αθηνών και έχει ως 
αποστολή την εξασφάλιση διαρκούς εμφανούς αστυ¬ 
νομικής παρουσίας σε πολυσύχναστους δρόμους και 
πλατείες, την άμεση και αποτελεσματική συνδρομή στην 
αντιμετώπιση της παραβατικότητας και την επικοινωνία 
με τους πολίτες προς το σκοπό ενίσχυσης της σχέσης 
αμοιβαίας εμπιστοσύνης μεταξύ τους και εμπέδωσης 
του αισθήματος ασφάλειας στην τοπική κοινωνία. Το 
προσωπικό του εν λόγω τμήματος οργανώνεται σε επι- 
μέρους ομάδες επιχειρησιακής δράσης, στη σύνθεση 
των οποίων δύναται να περιλαμβάνονται αστυνομικοί 
σκύλοι περιπολίας και οι συνοδοί - χειριστές αυτών. 

3. Το Τμήμα Εποχούμενων Περιπολιών είναι αρμόδιο 
για τη διενέργεια περιπολιών με δίκυκλα (ποδήλατα και 
μοτοσικλέτες), με τη συνδρομή και άλλων οχημάτων, 
στην περιοχή δικαιοδοσίας της Διεύθυνσης Αστυνομίας 
Αθηνών και ιδίως στο ιστορικό - εμπορικό κέντρο των 
Αθηνών και έχει ως αποστολή την ταχεία και αποτελε¬ 
σματική ανταπόκριση στην αντιμετώπιση αυξημένων 
αστυνομικών προβλημάτων και την περαιτέρω ενίσχυ¬ 
ση της εμφανούς αστυνομικής παρουσίας, λειτουργώ¬ 
ντας προληπτικά-αποτρεπτικά στην καταπολέμηση της 
εγκληματικότητας. Το προσωπικό του τμήματος οργα¬ 
νώνεται σε ομάδες των δύο (2) ατόμων, οι οποίες συνερ¬ 
γάζονται με τις ομάδες του Τμήματος Πεζών Περιπολιών 
που δραστηριοποιούνται στους ίδιους ή όμορους τομείς, 
στο πλαίσιο αλληλοσυμπληρωματικής επιχειρησιακής 
δράσης. 

4. Το Γραφείο Διοικητικής Υποστήριξης είναι αρμόδιο 
για το χειρισμό θεμάτων προσωπικού, τη διαχείριση του 
χρηματικού και υλικού, την εξασφάλιση της γραμματει¬ 
ακής εξυπηρέτησης και της εσωτερικής λειτουργίας της 
Υποδιεύθυνσης, την τήρηση αρχείου και τη διεκπεραί¬ 
ωση αιτημάτων διοικητικής φύσεως. 

5. Το έργο των Τμημάτων Πεζών Περιπολιών και Επο¬ 
χούμενων Περιπολιών δύνανται να επικουρούν και 
ομάδες Δίκυκλης Αστυνόμευσης (ΔΙ.ΑΣ.) και Πρόληψης 
και Καταστολής Εγκληματικότητας (Ο.Π.Κ.Ε.), τόσο στο 
πλαίσιο της καθημερινής αλληλοσυμπληρωματικής επι¬ 
χειρησιακής τους δράσης, όσο και στο πλαίσιο υλοποί¬ 
ησης συγκεκριμένων επιχειρησιακών σχεδίων, κατόπιν 
εγκρίσεως-διαταγήςτου Γενικού Αστυνομικού Διευθυντή 
Αττικής. 

6.0 καθορισμός των τομέων δράσης, η σύνθεση των 
ομάδων καθώς και ειδικότερα ζητήματα επιχειρησιακής 
τακτικής και δράσης, εποπτείας και ελέγχου του προ¬ 
σωπικού τωνΤμημάτων Πεζών Περιπολιών και Εποχού¬ 
μενων Περιπολιών ρυθμίζονται με διαβαθμισμένη δια¬ 
ταγή, η οποία εκδίδεται από τον Αρχηγό της Ελληνικής 
Αστυνομίας με μέριμνα του ΚλάδουΤάξηςτου Αρχηγείου 


της Ελληνικής Αστυνομίας, σύμφωνα με τις κείμενες δι¬ 
ατάξεις και η οποία δε δημοσιεύεται στην Εφημερίδα 
της Κυβερνήσεως.» 

4. Οι περιπτώσεις κ' και κα' της παραγράφου 2 του 
άρθρου 61 του π.δ. 7/2017 (Α' 14), αντικαθίστανται και 
προστίθεται περίπτωση κβ', ως εξής: «κ. Αστυνομικό 
Τμήμα Καλλινδοίων, 

κα.ΤμήμαΤουριστικής Αστυνομίας Θεσσαλονίκης και 
κβ.Τμήμα Περιπολιών.» 

5. Η παράγραφος 4 του άρθρου 61 του π.δ. 7/2017 (Α' 
14) αντικαθίσταται ως εξής: 

«4. Έδρα των Υπηρεσιών της παραγράφου 2 ορίζεται, 
αντίστοιχα, ο ομώνυμος δήμος πλην των περιπτώσεων 
β’ και γ', των οποίων ως έδρες ορίζονται η δημοτική ενό¬ 
τητα Μενεμένηςτου δήμου Αμπελοκήπων - Μενεμένης 
και η δημοτική ενότητα Ευόσμου του δήμου Κορδελιού - 
Ευόσμου, αντίστοιχα, των περιπτώσεων δ', ε' και στ' των 
οποίων ως έδρα ορίζεται ο δήμος Θεσσαλονίκης, της 
περίπτωσης κ', της οποίας ως έδρα ορίζεται η δημοτι¬ 
κή ενότητα Καλλινδοίων του δήμου Λαγκαδά και της 
περίπτωσης κβ', της οποίας ως έδρα ορίζεται ο δήμος 
Κορδελιού-Ευόσμου.» 

6. Μετά την παράγραφο 9 του άρθρου 61 του π.δ. 
7/2017 (Α' 14) προστίθεται παράγραφος 10, ως εξής: 

«10. α. Το Τμήμα Περιπολιών στελεχώνεται από αστυ¬ 
νομικό προσωπικό και ειδικούς φρουρούς και διαρθρώ¬ 
νεται στα ακόλουθα Γραφεία: 
αα. Γραφείο Πεζών Περιπολιών, 
ββ. Γραφείο Εποχούμενων Περιπολιών και 
γγ. Γραφείο Διοικητικής Υποστήριξης. 
β.Το Γραφείο Πεζών Περιπολιών είναι αρμόδιο για τη 
διενέργεια πεζών περιπολιών στην περιοχή δικαιοδοσίας 
της Διεύθυνσης Αστυνομίας Θεσσαλονίκης και ιδίως στο 
εμπορικό κέντρο της Θεσσαλονίκης. Το εν λόγω γραφείο 
έχει όμοια αποστολή, οργάνωση και στελέχωση με το 
Τμήμα Πεζών Περιπολιών, της παραγράφου 2 του άρ¬ 
θρου 24Α του παρόντος. 

γ.Το Γραφείο Εποχούμενων Περιπολιών είναι αρμόδιο 
για τη διενέργεια περιπολιών με δίκυκλα (ποδήλατα και 
μοτοσικλέτες), με τη συνδρομή και άλλων οχημάτων, 
στην περιοχή δικαιοδοσίας της Διεύθυνσης Αστυνομί¬ 
ας Θεσσαλονίκης και ιδίως στο εμπορικό κέντρο της 
Θεσσαλονίκης. Η αποστολή του εν λόγω Γραφείου είναι 
όμοια με εκείνη του Τμήματος Εποχούμενων Περιπολιών, 
της παραγράφου 3 του άρθρου 24Α του παρόντος. 

δ. Οι αρμοδιότητες του Γραφείου Διοικητικής Υποστή¬ 
ριξης είναι όμοιες με εκείνες του αντίστοιχου Γραφείου 
της παραγράφου 4 του άρθρου 24Α του παρόντος. 

ε. Το έργο των Γραφείων Πεζών Περιπολιών και Επο¬ 
χούμενων Περιπολιών δύνανται να επικουρούν και 
ομάδες Δίκυκλης Αστυνόμευσης (ΔΙ.ΑΣ.) και Πρόληψης 
και Καταστολής Εγκληματικότητας (Ο.Π.Κ.Ε.), τόσο στο 
πλαίσιο της καθημερινής αλληλοσυμπληρωματικής επι¬ 
χειρησιακής τους δράσης, όσο και στο πλαίσιο υλοποί¬ 
ησης συγκεκριμένων επιχειρησιακών σχεδίων, κατόπιν 
εγκρίσεως-διαταγήςτου Γενικού Αστυνομικού Διευθυντή 
Θεσσαλονίκης. 

στ. Ο καθορισμός των τομέων δράσης, καθώς και ειδι¬ 
κότερα ζητήματα επιχειρησιακής τακτικής και δράσης, 




Τεύχος Α'198/03.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


11307 


εποπτείας και ελέγχου του προσωπικού των Γραφείων 
Πεζών Περιπολιών και Εποχούμενων Περιπολιών ρυθ¬ 
μίζονται με επιχειρησιακή διαταγή, της παραγράφου 6 
του άρθρου 24Α του παρόντος.» 

Άρθρο 2 

Τροποποίηση διατάξεων 

π.δ. 178/2014 (Α' 281) 

Μετά την περίπτωση ιδ’ της παραγράφου 1 του άρ¬ 
θρου 58 του π.δ. 178/2014 (Α' 281), προστίθεται περί¬ 
πτωση ιε', ως εξής: 

«ιε. διατάσσουν, εφόσον κρίνουν αναγκαίο και κατόπιν 
σχετικής έγκρισης των οικείων Γενικών Περιφερειακών 
Αστυνομικών Διευθυντών, τη συγκρότηση, στα Αστυνο¬ 
μικά Τμήματα έδρας, καθώς και σε Αστυνομικά Τμήματα 
μεγάλων αστικών κέντρων που παρουσιάζουν ιδιαίτερα 
αυξημένη εμπορική κίνηση, των Διευθύνσεων Αστυ¬ 
νομίας, ομάδων πεζών περιπολιών και εποχούμενων 
περιπολιών, με αποστολή - αρμοδιότητες όμοιες προς 
εκείνες των αντίστοιχων Τμημάτων της παραγράφου 3 
του άρθρου 24 Α του π.δ. 7/2017 (Α' 14).» 

Άρθρο 3 

Τροποποίηση διατάξεων π.δ. 14/2001 (Α' 12) 

1. Η εισαγωγική πρόταση της παραγράφου 8 του άρ¬ 
θρου 18 του π.δ. 14/2001 (Α' 12), όπως η παράγραφος 
αυτή προστέθηκε με το άρθρο 2 του π.δ. 21/2017 (Α' 
35), αντικαθίσταται ως εξής: 

«8. Ο διοικητής της Αστυνομικής Ακαδημίας φέρει το 
βαθμό του Υποστρατήγου ή Ταξιάρχου και έχει τις ακό¬ 
λουθες αρμοδιότητες:». 

2. Η περίπτωση ε’ της παραγράφου 8 του άρθρου 18 


του π.δ. 14/2001 (Α' 12), όπως η παράγραφος αυτή προ¬ 
στέθηκε με το άρθρο 2 του π.δ. 21/2017 (Α' 35), αντικα¬ 
θίσταται ως εξής: 

«ε. διατάσσει αποσπάσεις και προσωρινές μετακινή¬ 
σεις αστυνομικού προσωπικού μέχρι του βαθμού του 
Αστυνόμου Α' μεταξύ των Υπηρεσιών δικαιοδοσίας του, 
σύμφωνα με τις διατάξεις του π.δ. 100/2003 και». 

3. Το πρώτο εδάφιο της παραγράφου 9 του άρθρου 
18 του π.δ. 14/2001 (Α' 12), όπως η παράγραφος αυτή 
προστέθηκε με το άρθρο 2 του π.δ. 21/2017 (Α' 35), αντι¬ 
καθίσταται ως εξής: 

«9. Στο διοικητή της Αστυνομικής Ακαδημίας τοποθε¬ 
τείται ως υπασπιστής κατώτερος αξιωματικός, ο οποίος 
υποβοηθείται στο έργο του από έναν Ανθυπαστυνόμο 
ή Αρχιφύλακα». 

Άρθρο 4 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στην Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 23 Νοεμβρίου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Προστασίας Αναπληρωτής Υπουργός 

του Πολίτη Οικονομικών 

ΟΛΓΑ ΓΕΡΟΒΑΣΙΛΗ ΓΕΩΡΓΙΟΣ ΧΟΥΛΙΑΡΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΊ 98/03.12.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Ππτ(:τι:θ Γ -< :' : ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























